Ragnarock 08-08-2022

Velkommen på Ragnarocks Kokkedalhold!

Du har tilmeldt dig Ragnarocks Kokkedalhold i sæsonen 22/23. Holdet mødes første gang **onsdag den 31. august kl. 16.15 -18.15** på Egedal Byens Hus, Egedalsvej 2, 2980 Kokkedal.

Vi glæder os meget til at komme i gang og ser frem til at teater og lege. Inden vi begynder helt, skal du have nogle praktiske oplysninger.

Det koster **900 kr**. at være elev på Kokkedalholdet for hele sæsonen, dvs. fra august 2022 til marts 2023.

De **900 kr.** bedes indbetalt på Ragnarocks konto i Nordea, senest mandag den 5. september:

Reg.nr.: 1329

Kontonummer: 3498 319 121

**Husk at skrive deltagerens navn på** - ellers kan vi ikke se, hvor pengene kommer fra.

Hvis en deltager stopper efter en af de to første mødegange tilbagebetales 800 kr. Hvis en deltager stopper i løbet af sæsonen, men inden 14. december, tilbagebetales 500 kr.

Hvis der er lavvande i familiens økonomi, er der også mulighed for at få et fritidspas såfremt man bor i Fredensborg kommune. Så betaler kommunen for kontingentet. I så fald skal I tage kontakt med Ragnarock, så hjælper vi jer videre.

Udover de normale mødegange afholder vi et antal weekender og arrangementer, som bruges til hygge først på sæsonen og forestillingsopsætning sidst på sæsonen. Se venligst vedhæftede kalender for sæsonen.

Igen i år holder vi et forældremøde **d. 5. oktober,** hvor forældre kan komme og møde underviserne og få informationer om Ragnarock.

Her tager alle en fællesret med, og holdet opfører nogle små scener, som de har brugt de første mødegange på at forberede. Desuden kan forældre få svar på eventuelle spørgsmål, som de har i forbindelse med weekender, forestillinger osv. Forældremødet bliver holdt på Egedal Byens Hus (samme sted som holdet mødes).

**Sygdom:** Hvis du bliver syg eller forhindret i at komme til den daglige undervisning, eller andre arrangementer er det vigtigt, at I **giver besked til underviseren** så tidligt som muligt og meddeler det. Så undgår I bekymrede opkald fra underviseren eller mig, og I hjælper underviseren med planlægningen 😊.

**Ferier** afholdes samtidig med skolernes ferier, der er derfor ikke undervisning i skoleferierne. Første ferie er efterårsferien i uge 42.

Følgende er navnene på underviserne og tlf. numre hvis du skal melde afbud til undervisningen.   
**Underviserne er ikke til at træffe ved opkald udenfor undervisningen.** Send derfor en sms i stedet. Har I brug for at ringe udenfor undervisningstiden bedes i kontakte Ragnarocks telefon 31 73 19 75, hvor man kan snakke med Sarah, som er leder i Ragnarock.

Underviser:

Mia Franck Tlf. 60 35 35 44

Sofus Bowall Tlf. 24 42 30 60

**Underviserne er ikke til at træffe ved opkald udenfor undervisningen.** Send derfor en sms i stedet. Har I brug for at ringe udenfor undervisningstiden bedes i kontakte Ragnarocks telefon 31 73 19 75, hvor man kan snakke med Sarah, som er leder i Ragnarock.

I tilfælde af andre spørgsmål eller ønske om yderligere information, kan I kontakte mig på **tlf. 31 73 19 75** eller pr. mail til [ragnateater@hotmail.com](mailto:ragnateater@hotmail.com).

Alle aktuelle sedler, der sendes til holdene, vil altid kunne findes på [www.ragna.dk](http://www.ragna.dk/) under ”hold”. Alle sedler og info sendes gennem hele sæsonen på mail, dog udleverer vi også nogle ting dobbelt på seddel.

Jeg håber, du får en god sæson hos Ragnarock.

Mange hilsner

Sarah Eckhardt-Læssøe

Leder af Musikteatergruppen Ragnarock